Xalqobod (Qashqadaryo)

Xalqobod — Koson, Qamashi, Chiroqchi va G‘uzor tumanlaridagi qishloq va kanal. Nomining tarkibi: "xalq" (a) + "obod" (f-t). Movoraunnahrda 9–10-asrlarda "obod" so‘zi bilan qishloq nomlarini yaratish boshlangan. Dastlab bu turdagi nomlarning birinchi qismi kishi ismi bo‘lgan. "Kishi ismi + obod" tuzilishidagi nomlar orqali qishloqlar, ovullar yoki qo‘rg‘onlar ifodalangan. Kishi ismi esa ma’lum hududda qishloq yoki qo‘rg‘onni tashkil qilgan shaxs sharifi bo‘lgan. Shu tamoyil asosida 10–20-asrlarda bir necha nomlar yuzaga kelgan: Paxtaobod, Elobod, Yangiobod, Maxsumobod, Mehnatobod, Chinobod, Bog‘obod, Dehqonobod va boshqalar.

Xalqobod nomi ham ma’muriy tarzda shakllangan bo‘lib, u aholining qurilgan hovlilari, uylar yig‘indisidan hosil bo‘lgan qishloqni bildiradi. 20-asrning 70-yillarida davlat mablag‘lari hisobidan qurilgan hovlilar, kottejlar va uylar posyolka va yuqori qo‘rg‘onlar bilan qiyoslab nomlangan.

 Manbalar